Un român aflat în SUA s-a tratat acasă de coronavirus: “Nu seamănă deloc cu o gripă. Am slabit 10 kilograme în două săptămâni".
Dinu
se afla în vizită la rude în SUA, când s-a infectat cu coronavirus. Timp
de două săptămâni, Dinu nu a putut să se ridice din pat sau să mănânce. Medicii
din SUA i-au prescris bărbatului doar o pastilă de azitromicină pe zi. Dinu s-a tratat acasă, aşa cum i-au recomandat
medicii din Statele Unite.
Dinu are 59 de ani si este tatăl a şapte copii. Una dintre fiicele sale locuieşte în Statele Unite, iar la începutul anului, Dinu a mers în vizită la ea, împreună cu soţia.Vacanţa nu a fost însă
aşa cum se aşteptau, pentru că bărbatul a început să se simtă foarte rău."Mă gândeam la început că
am făcut o criză de fiere, că aveam simtome de astea de rău. Apoi ultimele zile
a continuat cu vărsături şi atunci am ajuns la urgenţă. Au decis să îmi
dea azitromicină, să iau câteva zile. Am stat două ore la urgenţă. Mi-a dat tratamentul
respectiv şi m-au trimis acasă", a declarat Dinu.Iniţial, medicii de peste ocean i-au spus lui Dinu că are pneumonie. Apoi, după câteva zile, l-au anunţat şi că testul pentru coronavirus a ieşit pozitiv. Cu toate acestea, l-au lăsat să se trateze în continuare acasă. Singurele remedii au fost o tabletă de antibiotic pe zi şi multe lichide."Numai lichide. În rest,
nu simţeam nevoie de altceva. Soţia a avut gijă de mine. Cât timp aţi stat în
pat? Două săptămani… şi apă cu lămâie şi ceaiuri. Cum vă simţeaţi? Tot rău,
amar în gură, nu aveam gust. Mai tuşeam, mă simţeam slăbit. Nu puteam dormi,
doar câteva ore. Nu aveam putere şi tot timpul mă trezeam noaptea cu gura
uscată", a mai precizat Dinu.Deşi în casă erau încă
alte patru persoane, doar ginerele lui Dinu a mai luat virusul. Din fericire,
şi-a revenit mai repede, iar simptomele lui au fost mai uşoare. Acum, toată
lumea e vindecată. Cu toate acestea, familia trebuie să mai rămână în carantină
încă două săptămâni.